سحب رمشه و رد الباب

سحب رمشه و رد الباب  اغنيه مصريه الفها عبد الفتاح مصطفى و لحنها عبدالعظيم عبدالحق و غناها محمد قنديل

 كلمات 
سحب رمشه ورد الباب كحيل الاهداب

نسيت اعمل لقلبى حجاب و قلبى داب داب داب

رموشه تميل علي خده جناح رفرف علي ورده

ولو طلب القمر وده أمل كداب

نسيت اعمل لقلبى حجاب و قلبى داب

سحب رمشه ورد الباب

نسيم العصر ع الاوصه بيحكى للهوا قصه

وبين البصه و البصه تدوب احباب

نسيت اعمل لقلبى حجاب و قلبى داب

سحب رمشه ورد الباب

كحيل و الكحل من بابل و امتا عيونا تتقابل

ياريت نظره وانا قابل ولو بعتاب

نسيت اعمل لقلبى حجاب و قلبى داب

سحب رمشه ورد الباب

غزل انفاسه تتنسم عبير و الخطوه تتقسم

نغم و شفايفه تتبسم ولا العناب

نسيت اعمل لقلبى حجاب و قلبى داب 

سحب رمشه ورد الباب
مصادر

تصنيف:اغانى باللغه المصريه
تصنيف:كلمات اغانى